غزالی

امام محمد غزالی تام آدی ابی حامد محمد بن محمد الغزالی الشافعی یا حجت‌الاسلام زین الدین الطوسی (۴۵۰ — ۵۰۵ ه‍.ق)
— موسلمان فقیه، فیلسوف و صوفیسی.

 حیاتی 

هئچ موبالیغه‌سیز بۇ خوراسانلینین ایسلام عالمینده گؤرولن ان گۆج‌لو شخصیت و اَن یاخشی بیینلردن بیری اوْلدوغو سؤیلَنه بیلر. اوْنا وئریلن "حجت‌الاسلام" (ایسلامین دلیلی، ثبوتو) لقبی ده بونو گؤستریر. ابی حامد محمد بن محمد الغزالی هیجری ۴۵۰ / میلادی ۱۰۵۹ (میلادی)-جو ایلده شاعر فیردووسینین خوراسان‌داکی وطنی اوْلان توس جیواریندا بیر قصبه‌ده دوغولموشدور. اوْ و قارداشی احمد آتالارینی ایتیردیکلری سیرادا هله کیچیک یاشدا بیر اۇشاق ایدیلر. (قارداشین‌دان داها سوْنرا بیر صوفی اوْلاراق بحث ائدیله‌جک‌دیر) فقط اؤلومون‌دن اؤنجه اوْنلاری بیر دوْستونون وصیّتینه امانت ائتمیشدیر. مودریک (حاکم) بیر صوفی بۇ ذات اوْنلارا ایلک مییللرینی تامین ائتدی. داها سوْنرا گنج  غزالی نیشابورا گئتدی. نیشابور اوْ سیرادا خوراسانین و ایسلام عالمی‌نین ان واجیب مدنیت مرکزلریندن بیری ایدی. غزالی  بۇرادا دؤورونون اشاری مکتبی اۇستادی اوْلان امام‌الحرمین جوینی تانیدی و اوْنون شاگیردی اوْلدو.

امام‌الحرمین جوینی اؤلومو اۆزرینه مشهور سلجوق‌لو وزیری خواجه نظام‌الملک طوسی ایله علاقه‌لری اوْلدو و اوْنون قوردوغو مدره‌سه-ی نیظامییه آدینی داشییان بغداد بیلیم یوردوسی ۴۸۴/۱۰۹۱-جی ایلده اوستاد تعیین ائدیلدی. بۇ دؤور غزالی‌نین حیاتیندا اساس تییندیجی مرحله‌نی احتیوا ائدیر. اوْرادا شخصیتی‌نین اینکیشافینی و تاثیرلنمه‌سی اۆچون الوریش‌لی مۆحیطی تاپدی و فلسفی بیلیینی دَرینلشدیردی. 
قایناق

بؤلمه:موسلمان عالیملر
بؤلمه:ایرانلی عالیملر